
Skotfoss  Turn- & Idrettsforening
Stiftet 27.12.1899

TURNGRUPPA



Gymfestival for voksne
Skien 14.-16. juni 2019


INFO nr. 2 


Generell informasjon 
Endelig påmelding

Til alle foreninger og lag i 
Aust- og Vest-Agder, Buskerud, Oppland, Vestfold og Telemark samt Norges turnveteraner
 

Skotfoss Turn og Idrettsforening har gleden av å ønske dere alle velkommen til  
Gymfestival for voksne på Skotfoss 14.-16. juni 2019. 
 
Skotfoss T&IF har gleden av å invitere til Telemark og Gymfestival for voksne i 2019. Det er ekstra stas siden Telemark gymnastikk- og turnkrets er 100 år – vi syns det er flott å kunne markere dette sammen med dere.
Norges turnveteraner ønskes spesielt velkommen for å feire sitt 100-års jubileum.
Det gleder oss at 37 foreninger med til sammen 480 deltagere fra seks kretser har meldt sin interesse ved forhåndspåmeldingen.
Oppvisningene blir utendørs på fotballbanen til Skotfoss T&IF som ligger idyllisk til langs Telemarkskanalen.


OPPVISNINGSTILBUD
· Norges Turnveteraner
· Norges Kvinnelige Gymnastikkveteraner – Program som skal benyttes i Dornbirn
Etter forhåndspåmeldingen er det ingen påmeldte. Hvis noen likevel vil ha dette programmet må laget stille med instruktør. Ta kontakt ved spørsmål om dette.
· NGTF’s fellesprogram Gymnastrada - «Finnes det spøkelser». Instruktør Ragnhild Havenstrøm
Programmet er delt i 3 nivå. 
Nivå 1: Gymnastene må mestre hodestående, hjul, håndstående med rulle og akrobatikk på flere nivå (antrekk – hel turndrakt). 
Nivå 2: raske forflytninger, arbeid både oppe og nede. Pararbeid, men ikke akrobatikk (antrekk sort tights og sort langermet t-skjorte). 
Nivå 3: gymnastene jobber hovedsakelig oppe og ned til huksittende (antrekk: sort tights og gymnastradatopp (for de som har) eller sort langermet t-skjorte med hvit singlet)
Alle nivå skal ha flaggermusarmer til siste serie.
Langermet sort t-skjorte kan bestilles sammen med påmelding
· «Fellestropp 2019» ungdom/damer/senior/veteraner. Instruktører Anne Kjerstin Jacobsen og Veronika Knutsen
Programmet er inndelt i flere nivå. 
Ungdom – noe akrobatikk/parøvelser. 
Damer – øvelser oppe og nede (antrekk sort tight og langermet t-skjorte). Denne gruppa deles i to. Damer 1 – jobber ned på gulvet med enkel parøvelse, Damer 2 – jobber oppe. 
Senior – gymnastene jobber hovedsakelig oppe (antrekk sort tight og hvit langermet t-skjorte). 
Veteraner – jobber oppe (antrekk NKGV blå skjørt og hvit langermet t-skjorte). Langermet t-skjorte bestilles sammen med påmelding
· Lær på stedet ungdom 16+. Instruktør Camilla Lunde
Programmet inneholder akrobatikk, airtrack og trampett
· Lær på stedet (for alle) Gymnastikk/Aerobic. Instruktør Ragnhild Havenstrøm
Rytme, gymnastikk og enkle parøvelser
· Særtropper

CAMP UNGDOM
Ungdommen skal bo på Kulturstien barnehage. Tilbudet går til gymnaster fra 16 år. 
Vi håper alle ungdommer benytter seg av tilbudet og blir med på Lær på stedet 16+ (gjerne i tillegg til felles- og særtropper) 
Vi arrangerer «Mesternes mester» - konkurranse og treningsaktiviteter med kvalifiserte trenere. 
Dette vil skje lørdag etter trening og utover kvelden.
Det serververs varmmat lørdag kveld.

INNKVARTERING 

Overnatting voksne på Skotfoss Oppvekstsenter
Camp ungdom på Kulturstien barnehage
Begge kr. 150,- pr. person pr. natt
(Krysses av på påmeldingsskjema)

Vi har gjort avtale med Thon Hotell Høyers og Clarion Collection Bryggeparken hotell i Skien sentrum.
Priser pr. natt inkludert frokost; 
Thon Hotell Høyers:
Enkeltrom kr. 836,- pr.døgn 
Dobbeltrom kr. 996,-  pr. døgn
3-sengsrom kr. 1.236,- pr. døgn
Bestilles direkte til hotell på denne lenken: https://www.thonhotels.no/event/skotfoss-turn-if/

Clarion Collection Bryggeparken:
Enkeltrom kr. 956,- pr døgn 
Dobbeltrom kr. 1.096,- pr døgn
Ekstraseng i dobbeltrom kr 300,- pr. døgn
Bestilling gjøres direkte til hotellet på mail: cc.bryggeparken@choice.no
Ved bestilling oppgi refnr. 1090GR007299




BRYGGEFEST PÅ LØVEID 15. JUNI
Lørdag kveld blir det folkefest og bryggedans på Løveid bygge, som ligger nydelig til i starten av Telemarkskanalen. 
Pris per person er 450,- som inkluderer livemusikk, inngang, bord, hamburgertallerken og en drikkebong. 
Vi vil først prioritere bord til deltakere på gymfestival, så det er lurt å melde seg på tidlig for å få med seg denne magiske kvelden. 
Dansebandet Contrazt og trubaduren Freddy Larsen spiller opp til dans. 
[image: ]Contrazt se http://www.contrazt.net. 

HOVEDKOMITÈ
Linn Gunnestad
Ragnhild Havenstrøm
Tanja C Gigstad
Kåre Fjalestad

ENDELIG PÅMELDING
Endelig påmeldings skal sendes Skotfoss T&IF på e-postadressen
Skotfoss2019stevne@gmail.com innen 20. februar 2019 på vedlagte skjema.


[bookmark: _GoBack]BETALING
Faktura blir tilsendt etter endelig påmelding med betalingsfrist 15. april.

STEVNEKONTINGENT:
Stevnekontingent er kr 600,-
Søndag 28 april blir det gjennomgåelse av tabellene «Finnes det spøkelser» og «Fellestropp 2019». Opplysninger om sted og klokkeslett sendes til laga som melder seg på.
Skjemaet returneres til skotfoss.turn@gmail.com   
 
Videre informasjon vil kun skje til de foreningene som har sendt inn forhåndspåmelding.  

All informasjon vil foregå via mail og alt vil bli lagt ut på http://skotfoss.idrettenonline.no/p/41667/gymfestival-for-voksne-2019  på denne siden legges også film fra øvelsene til fellestroppen.

Det er viktig at vi har rett mailadresse til dere.  

Velkommen til Skotfoss! 

Med vennlig hilsen  
Skotfoss turn og idrettsforening

Linn Gunnestad
Stevneleder

